高陞戲院

高陞戲院又寫高陞戲園，係香港一戲院，演大戲爲主，盛極一時。院介乎上環同西環之間西營盤，皇后大道西一百一十七號，雀仔橋對面，對住國家醫院，今已拆。戲院喺十九世紀七十年代建成，樓高兩層，戲臺在前，地下長板位，坐長板櫈，二樓正中女席。側邊全係企位，稱五百羅漢位。歷次重修，一九二八年重建，有位一千七百廿二。一九七一年拆咗。現址爲僑發大廈。

高陞戲院後面，有條高陞街。院內有武昌茶樓，東面有得男茶樓，均拆。

一八九零年三月卅一號，英皇子干諾公爵夫婦到港，曾到高陞戲院。

都市傳說
香港女作家深雪喺1991年《Yes!鬼世界》雜誌發表嘅第一個短篇小說《雞人》，俾網友「一字不差」將佢嘅恐怖小說放上網，然後發酵成繪影繪聲嘅都市傳說，被網友評為「十大香港都市傳說」，2013年9月24號深雪喺佢嘅網站澄清《高陞戲院的雞人》故事純屬虛構，唯一真實嘅係高陞戲院的確存在。

利舞臺

類:香港戲院
類:西營盤